Tyrannosaurus

Tyrannosaurus panèka genus dinosaurus teropoda sè maso' ka golongan klad Coelurosauria. Spèsiès Tyrannosaurus rex (segghut èjhulughi T. rex otabâ T-Rex; "rex" artèna "rato" ḍâlem bhâsa Latin) panèka sala sèttong theropoda rajâ sè palèng èkennal. Tyrannosaurus oḍi' è benua sè èkennal kalabân nyama Laramidia, sè samangkèn aobâ dhâddhi Amerika Ḍâjâ. Tyrannosaurus lebbi tasebbhâr katèmbhâng kèbân-kèbân Tyrannosauridae laènna.

 Katerrangan 
Akadhi kèbân-kèbân Tyrannosauridae laènna, Tyrannosaurus panèka karnivora bipedal kalabân tengkora' rajâ sè èmbâng sareng bunto'on sè berrâ' bân lanjhâng.Tyrannosaurus anḍi' kèkèl buḍi sè kowat bân rajâ, sabâtara kèkèl sè aḍâ' panèka panḍâ' bân coma anḍi' ḍuwâ' ghârigghi'. Spesimen Tyrannosaurus sè palèng ghenna' anḍi' lanjhâng 14 m, tèngghina 4 m è bâgiyân panggullâ (titi' palèng tèngghi Tyrannosaurus karana kèbân panèka ta' bisa manjheng sèpa'), bân mènorot parkèra'an sè palèng modern anḍi' berrâ' antarana 8,4 kantos 14 ton.

 Sombher